b'\n_START_ARTICLE_\nElastomer\n_START_PARAGRAPH_\nElastom\xc3\xaar je material, ki se lahko po deformaciji sam vrne v za\xc4\x8detno obliko._NEWLINE_Elastomeri so iz \xc5\xa1ibko zamre\xc5\xbeenih polimernih verig. Stopnja zamre\xc5\xbeenosti je manj\xc5\xa1a kot pri duromerih. Med vozli\xc5\xa1\xc4\x8di so odseki polimerne verige mo\xc4\x8dno zaviti. Pri delovanju zunanje sile se verige odvijajo in raztezajo, po razbremenitvi pa se ponovno zvijejo. Zato se lahko elastomeri mo\xc4\x8dno elasti\xc4\x8dno deformirajo, ne da bi pri tem trajno spremenili svojo za\xc4\x8detno obliko. V neobremenjenem stanju so makromolekulske verige mo\xc4\x8dno zavite, ker je tak\xc5\xa1no stanje energijsko najugodnej\xc5\xa1e.'